Publication: Magyar Közlöny
Issue: MK-1998-103 (Year: 1998, Number: 103)
Era: 1990-2004
Section: alkalmazó kapcsolt vállalkozások [1996. évi LXXXI. törvény (a továbbiakban: Tao.) 4. § 23. pont] ügyleteit adózási
Paragraph Index: 383

(2) Az Art. 49. §-ának (6) bekezdése helyébe a következő rendelkezés lép: „(6) A csődeljárásban, a felszámolási eljárásban, a végelszámolásban és a végrehajtási eljárásban a központi költségvetést megillető vám- és jövedéki követelések tekintetében a hitelezők képviselőjeként, illetőleg az ingó-, ingatlan-végrehajtási eljárásban — ideértve a kötelezett követeléseinek végrehajtását is — a végrehajtás foganatosítójaként az állami adóhatóság jár el. A végrehajtási eljárást a 87. § (6) bekezdése alapján folytatja le. Ha az érvényesített összeg a fizetésre kötelezettet terhelő tartozások mindegyikére nem nyújt fedezetet, az adóhatóság a bevételt a különböző tartozások arányában számolja el, és utalja át a megkereső vámhatóságnak.”

Source: https://magyarkozlony.hu/hivatalos-lapok/b27d666b7886dfb9ab7404621f89c800aa992694/dokumentumok/3aaf544fb2e0a0b9aac8a1a504dbf823655843ae/letoltes